കുഞ്ഞുമോന്റെ ബോര്ഡില് വാര്ത്തകള് ഹിറ്റാണ് പെരുമ്ബാവൂര്: ഒക്കല് ജംഗ്ഷനില് ബസ്റ്റോപ്പിനോട് ചേര്ന്നുള്ള വാര്ത്താ ബോര്ഡും മൂന്ന് പതിറ്റാണ്ടിലേറെയായി മുടങ്ങാതെ അതില് വാര്ത്ത എഴുതുന്ന കുഞ്ഞുമോനും നാട്ടില് ഏര്ക്കും സുപരിചിതര്. കുഞ്ഞുമോന്റെ വാര്ത്തകള് വായിക്കാത്തവര് ഒക്കലില് ചുരുക്കം. ജനങ്ങള്ക്ക് ആവശ്യമായ ഏറ്റവും പുതിയ വാര്ത്തകളും അറിയിപ്പുകളുമാണ് ബോര്ഡിനെ ജനപ്രിയമാക്കുന്നത്. കുഞ്ഞുമോന്റെ വാര്ത്താ ബോര്ഡ് എന്നാണ് അറിയപ്പെടുന്നതെങ്കിലും ബി.ജെ.പിയുടെ സംരക്ഷണയിലാണ് ബോര്ഡിപ്പോള്. ഒക്കല് പൗരസമിതി പ്രവര്ത്തകരായിരുന്നു ഒക്കല് വര്ഗീസും കുഴയന്വേലി കുഞ്ഞുമോനും ചേര്ന്ന് ആരംഭിച്ചതാണ് ബോര്ഡ്. തുടക്കത്തില് രണ്ടുപേരും മാറിമാറിയാണ് എഴുതിയിരുന്നത്. അന്ന് രണ്ടുപേരും ബി.ജെ.പിയുടെ സജീവ പ്രവര്ത്തകരും കുഞ്ഞുമോന് ഒക്കല് പഞ്ചായത്ത് രൂപീകരിക്കുന്നതിനു മുമ്ബുള്ള കൂവപ്പടി പഞ്ചായത്തിലെ ബി.ജെ.പിയുടെ പഞ്ചായത്ത് കമ്മിറ്റി പ്രസിഡന്റുമായിരുന്നു. അതുകൊണ്ട് തന്നെ ബോര്ഡില് ബി.ജെ.പി വാര്ത്താ ബോര്ഡ് എന്നാണ് രേഖപ്പെടുത്തിയിരിക്കുന്നത്. എന്നാലും പൊതു വിഷയങ്ങള്ക്കാണ് മുന്തൂക്കം. വര്ഗീസ് ബി.ജെ.പി. വിട്ട് സി.പി.ഐയില് ചേര്ന്നതോടെ ബോര്ഡ് എഴുത്തിന്റെ പൂര്ണ്ണ ഉത്തരവാദിത്വം കുഞ്ഞുമോന് മാത്രമായി. റോഡിന് വീതി കൂട്ടുന്നതിന് അനുസരിച്ച് പല പ്രാവശ്യം ബോര്ഡ് പിന്നിലേക്ക് മാറ്റി സ്ഥാപിക്കേണ്ടി വന്നെങ്കിലും ബോര്ഡ് എഴുത്ത് മാറ്റിവയ്ക്കാന് കുഞ്ഞുമോന് തയ്യാറായില്ല. പ്രളയ കാലത്ത് ബോര്ഡിന്റെ മുക്കാല്ഭാഗവും ഒക്കല് ജംഗ്ഷനും വെള്ളത്തില് മുങ്ങിക്കിടന്ന ഒരാഴ്ച മാത്രമാണ് എഴുത്തു മുടങ്ങിയതെന്ന് നാട്ടുകാര് സാക്ഷ്യപ്പെടുത്തുന്നു. ടെലിവിഷനും നവമാധ്യമങ്ങളും പ്രചാരത്തില് വരുന്നതിനു മുമ്ബ് പ്രധാന വാര്ത്തകള് അറിയാന് യാത്രക്കാരും നാട്ടുകാരും ഈ ബോര്ഡിനു മുമ്ബില് കുഞ്ഞുമോന് എഴുതുന്നത് ആകാംക്ഷയോടെ നോക്കി നില്ക്കുമായിരുന്നു. ദിവസവും അതിരാവിലെ എഴുന്നേറ്റ് നാലഞ്ച് പത്രങ്ങള് വായിക്കും. എന്നിട്ട് അതില് നിന്നും ക്രോഡീകരിക്കുന്ന വാര്ത്തകളാണ് ബോര്ഡില് എഴുതുക. രാവിലെ ഏഴുമണിക്കാണ് എഴുത്ത്. ദൂരസ്ഥലങ്ങളില് ജോലിക്ക് പോകാന് ബസ്റ്റോപ്പില് എത്തുമ്ബോള് ബോര്ഡില് അന്ന് ഹര്ത്താലാണെന്ന് കണ്ട് ആളുകള് തിരിച്ചുപോയ സംഭവങ്ങളും ഉണ്ടായിട്ടുണ്ട് . ബി.ജെ.പി ബോര്ഡ് ആണെങ്കിലും ആനുകാലിക പ്രശ്നമായ ഇന്ധനവില വര്ദ്ധന അടിയന്തരമായി നിയന്ത്രിക്കണം എന്ന വാര്ത്തയാണ് ഇപ്പോള് ഈ ബോര്ഡിലേക്ക് വീണ്ടും ജനശ്രദ്ധ തിരിയാന് കാരണമായത്.